b"\n_START_ARTICLE_\nK\xc3\xa3sh\xc3\xa3n\n_START_SECTION_\nZgodovina\n_START_PARAGRAPH_\nArheolo\xc5\xa1ke najdbe v gri\xc4\x8dih Sialk, ki le\xc5\xbeijo 4 km zahodno od Kashana ka\xc5\xbeejo, da je ta regija ena od glavnih centrov civilizacij prazgodovinske starosti. Kashan sega v obdobje Elamitskega Irana. Sialk Ziggurat \xc5\xa1e danes po 7000 letih stoji v predmestju Kashana._NEWLINE_Artefakte, ki so jih odkrili na gri\xc4\x8dih Sialk hranijo v Louvru v Parizu, Metropolitan Museum of Art v New Yorku in Iranskem narodnem muzeju._NEWLINE_Po nekaterih navedbah naj bi bil Kashan izvor vseh treh modrecev, ki so sledili zvezdi, ki jih je usmerjala v Betlehem, da bi bili pri\xc4\x8da Kristusovemu rojstvu, kot je navedeno v Svetem pismu. Ne glede na zgodovinsko veljavnost te zgodbe, to govori o ugledu Kashana._NEWLINE_Abu- Lu'lu'ah / Pirouz Nah\xc4\x81vandi, perzijski vojak, ki je bil zasu\xc5\xbenjen od islamskih osvajalcev in na je ubil kalifa Umar al-Khattaba v letu 643 n. \xc5\xa1t., je po atentatu domnevno pobegnil v Kashan in tam \xc5\xbeivel nekaj let, preden so ga dokon\xc4\x8dno ujeli in usmrtili. Njegova grobnica je ena od vidnih znamenitosti Kashana._NEWLINE_Sultan Malik \xc5\xa1ah I. iz seld\xc5\xbeu\xc5\xa1ke dinastije je v 11. stoletju ukazal izgradnjo utrdbe sredi Kashana. Obzidja utrdbe, imenovane Ghal'eh Jalali \xc5\xa1e vedno stojijo sredi mesta._NEWLINE_Kashan je bil tudi letovi\xc5\xa1\xc4\x8de safavidskih kraljev. Bagh-e Fin (Vrtovi Fin) so eni od najbolj znanih vrtov v Iranu. Ta lep vrt z bazenom in sadovnjaki je zasnoval \xc5\xa1ah Abbas I. kot klasi\xc4\x8dno perzijsko podobo raja. Izvirne stavbe Safavidov so podrli in ponovno zgradili nove vladarji Kad\xc5\xbearska dinastije, \xc4\x8deprav je postavitev dreves in marmornih bazenov podobna izvirniku. Sam vrt pa je bila prvi\xc4\x8d urejen pred 7000 leti poleg Cheshmeh-ye-Soleiman. Vrt je znan kot mesto umora kana Mirza Taghi-ja, znanega kot Amir Kabir, kanclerja iranskega kralja \xc5\xa1aha Nasser-al-Dina leta 1852.\n_START_SECTION_\nDanes\n_START_PARAGRAPH_\n\xc4\x8ceprav ima mesto Kashan veliko lokacij zanimivih za turiste, je mesto \xc5\xa1e vedno v veliki meri turisti\xc4\x8dno nerazvito. Qamsar in Abyaneh sta zanimivi mesti v okolici, ki tudi privabljata turiste. V bli\xc5\xbeini mesta Niasar je umetna jama in ognji\xc5\xa1\xc4\x8de zgodovinskega pomena._NEWLINE_Kashan je mednarodno znan po proizvodnji preprog, svile in drugih tekstilij. V mestu danes izdelajo ve\xc4\x8dino iranskih tovarni\xc5\xa1ko izdelanih preprog, imajo tudi predelavo marmorja in industrijo bakra. Skupaj s predmestji ima 400.000 prebivalcev._NEWLINE_Ghaleh Jalali se nahaja na ju\xc5\xbenem robu starega mestnega obzidja. Ju\xc5\xbeni del zidu in Ghaleh (citadela) sta zdru\xc5\xbeena v enoten objekt. Zunaj obzidja so kmetijske povr\xc5\xa1ine, ki jih je namakajo in manj\xc5\xa1e kmetije in stanovanjske hi\xc5\xa1e._NEWLINE_40 km jugovzhodno od Kashana se nahaja v bli\xc5\xbeini mesta Natanzu podzemni obrat za bogatenje urana, ki je del iranskega jedrskega programa."